## Program pomoćničkog ispita za zanimanje mesar

### NN 5/2004 (15.1.2004.), Program pomoćničkog ispita za zanimanje mesar

# ministarstvo za obrt, malo i srednje poduzetništvo

**193**

Na temelju stavka 4. članka 53. Zakona o obrtu (Narodne
novine, br. 49/03) , ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE MESAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje mesar (Narodne novine, br. 86/
96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

1. klanje stoke;
2. pripremanje mesa za veleprodaju
   i maloprodaju;
3. priprava mesa i proizvoda
   od mesa za prodaju;
4. proizvodnja mesnih prerađevina;
5. proizvodnja kuhanih i sirovih salamura;
6. ocjena mesa i mesnih
   prerađevina;
7. skladištenje mesa i mesnih
   prerađevina;
8. proizvodnja masti;
9. rukovanje i briga o strojevima, uređajima i alatima;
10. higijenske mjere pri radu i mjere
    zaštite na radu.

## Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna komisija na temelju dolje navedenih uradaka i radnih proba zadaje ispitaniku jedan do tri uratka i jednu do tri radne probe. Ispitna komisija može i samostalno predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Obrada svinjske polutke-«francuska obrada» | Priprema radnog mjesta, alata i strojeva, obrada mesa, slaganje u posude, priprema za prijevoz i skladištenje |
| Rasijecanje guljene svinjske polutke za maloprodaju | Priprema radnog mjesta, alata i strojeva, obrada i rasijecanje mesa, slaganje u posude, priprema za prijevoz i skladištenje |
| Rasijecanje prednje juneće četvrti | Priprema radnog mjesta, alata i strojeva, obrada i rasijecanje mesa, slaganje u posude, priprema za prijevoz i skladištenje |
| Rasijecanje ovčetine za maloprodaju | Priprema radnog mjesta, alata i strojeva, obrada i rasijecanje mesa, slaganje u posude, priprema za prijevoz i skladištenje |
| Izrada domaće kobasice | Priprema radnog mjesta, alata i strojeva, priprema mesa i začina, izrada kobasice, kontrola kvalitete, priprema za prijevoz i skladištenje |
| Izrada hrenovke | Priprema radnog mjesta, alata i strojeva, priprema mesa i začina, izrada hrenovki, kuhanje, kontrola kakvoće, priprema za prijevoz i skladištenje |

## RADNA PROBA

|  |  |
| --- | --- |
| Vrsta radne probe | Opis radne probe |
| Izložiti rasječeno meso u rashladnu vitrinu po vrstama i kategorijama | Priprema vitrine, slaganje mesa po vrstama i kategorijama, ukrašavanje |
| Rasječeno meso prirediti za odreske, kotlete, meso za gulaš, meso za juhu | Priprema radnog mjesta za rasijecanje mesa, odabir alata, strojeva, rasijecanje mesa i priprema za prodaju |
| Odabrati meso za pojedine vrste kobasica | Prema određenoj vrsti kobasice pripremiti meso i druge potrebne sastojke |

Pri izradi praktične zadaće ispitanik (naučnik) mora se pridržavati
propisanih mjera zaštite na radu i zaštite okoliša te ostalih uvjeta koje
odredi ispitna komisija.

Ispitanik mora ispitnoj komisiji priložiti mapu praktičnog dijela
naukovanja za sve godine obrazovanja iz koje je vidljivo da je uspješno svladao
ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

### *Tehnologija* *zanimanja*

1. Pripreme i postupci prijema i klanja stoke
2. Sastav i obradba mesa
3. Priprema proizvoda od mesa i prodaja
4. Strojevi i uređaji

### *Osnove* *prirodnih znanosti*

1. Osnove fizike
2. Osnove kemije
3. Osnove biologije

### *Stručni* *račun*

1. Matematičke i računske
   osnove
2. Izračunavanje materijala
3. Izračunavanje plaća
4. Izračunavanje troškova
5. Izračunavanje kamata
6. Izračunavanje cijene proizvoda

## OCJENJIVAČKI LIST

#### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Razumijevanje naloga i uputa | 0 – 10 |
| Poznavanje postupka pripreme uratka | 0 – 10 |
| Spretnost rukovanja alatima, strojevima i uređajima | 0 – 10 |
| Ispitivanje težine, količine i kvalitete robe | 0 – 10 |
| Postupci izrade i oblikovanja uratka ili radne probe | 0 – 10 |
| Estetski izgled i ukrašenost uratka | 0 – 10 |
| Kvaliteta izrade | 0 – 10 |
| Postupci kontrole | 0 – 10 |
| Radna norma | 0 – 10 |
| Primjena mjera zaštite na radu i provođenje mjera higijene osobno i na radnom mjestu | 0 – 10 |
| UKUPNO BODOVA | 100 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-53  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-193